COMUNA SÂNTANDREI

ANUNŢ privind consultare elaborare 
Plan Urbanistic Zonal ”Reglementare terenuri identificate cu nr.cad.1317, 1318, 1319,1320,1321 pentru locuințe și funcțiuni complementare,
localitatea Sântandrei, comuna Sântandrei, județul Bihor”

Proiectant: S.C. Proiectare EXPRESIV S.R.L. – arh.Rodica Sim
Inițiator: Ardelean Cristian Vasile
Terenurile propuse pentru reglementare, identificate cu nr.cad.1317, 1318, 1319, 1320 și 1321 sunt situate în partea vestică a zonei vechi a localități. Acestea sunt mărginite la vest de str.Grădinarilor identificată cu nr.cad.11028, la nord, sud și est de gospodării rurale existente – în special grădini ale acestora.
Conform PUG în vigoare terenul este situat în UTR 1 - subzona de locuințe cu funcțiuni complementare pe bază de PUZ/PUD și terenuri agricole.
Terenul care a generat PUZ este format din 5 loturi  cu suprafața totală de 4202 mp. Loturile au rezultat din dezmembrarea unui teren fără documentație PUZ. De aceea este necesară o documentație PUZ pentru reglemenarea terenurilor în vederea construirii de locuințe și funcțiuni complementare.  Pentru loturile cu nr.cad.1320 și 1321 a fost elaborat și aprobat un PUZ pentru construirea unui Centru de producția hârtie igienică aprobat prin HCL nr.nr.96/ 29.10.2014. Fiincă centrul respectiv nu a putut fi realizat cu fonduri europene, proprietarul terenurilor dorește schimbarea funcțiunii din producție din nou în locuire. Terenul cu nr.cad.1317 are deja categoria de folosință drum, cu lățimea de cca.4m pentru accesul la celelalte 4 loturi. 
Prin PUZ se propune lărgirea drumului existent la 6 m lățime cu realizarea unei alveole de întoarcere și reparcelarea terenului studiat.
Reglementările propuse și prezentate în planșa 3/U sunt:  
Funcțiunea locuire                       : locuințe individuale izolate sau cuplate și anexe
  locuințe semicolective cu 2 unități locative (bifamiliale) sau 2 locuințe   pe acelați teren, când parcele au suprafața peste 600 mp
Funcțiuni complementare locuirii : conform regulamentului aferent PUZ
Mărime parcele                            : 500 ÷ 977 mp   
Front la stradă                              :.21,65 ÷ 24,44 m   
Regim maxim de înălțime             : max.S(D)+P+1E(M),    
P.O.T.                                            : max.40%  
C.U.T.                                            : max.0,90 
Retragere de la stradă                 : min.4,00 m – de la strada nou creată
Retragere spate                            : min.6,00 m
Retrageri laterale                         : min.3m pe o parte și cu respectarea Codului Civil pe cealaltă parte, sau cu acordul vecinilor pentru retrageri mai mici
Parcaj obligatoriu pe lot               : minim 1 loc/locuință
Înălțime gard perimetral               : max. 2,50 m spre vecini
				      : max.2,00 m la stradă (transparent)
Conditii specifice impuse: plantări arbori, spații verzi pe 20% din suprafata lotului, pentru fiecare 150mp de parcelă să se planteze un pom

Amplasarea anexelor gospodărești și garajelor este posibilă și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m.  

Pe terenul studiat nu există utilități. Acestea se vor asigura prin extinderea  rețelelor de alimentare cu energie electrică, gaz, apă-canal existente pe strada Grădinarilor. 
  Deoarece administrația publică locală nu dispune de resurse financiare pentru edificarea rețelelor de utilități, inițiatorul P.U.Z.-lui va avea obligația de-a realiza extinderea rețelelor de energie electrică (inclusiv iluminat stradal), gaz și apă pe drumul nou constituit și de a pietrui drumul, pe cheltuiala proprie. Obligațiile vor fi asumate printr-o declarație notarială.
   Recepția locuințelor se va face numai după finalizarea  rețelelor de energie electrică și gaze naturale.

În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, în perioada 08.02 – 22.02.2021, în intervalul orar 9:00 – 14:00.  Persoana responsabilă cu informarea şi consultarea publicului este consilier Mihuţa Tudora din cadrul compartimentului  Urbanism al Primăriei comunei Sântandrei - str. Principală, nr.452, tel./fax: 0259-415947, e-mail: primaria.santandrei@gmail.com.Răspunsul la observaţiile și sugestiile transmise va fi publicat pe pagina de internet a primăriei: www.primariasantandrei.ro.

